<classify> JESH la Polisi Wilaya ya Igunga mkoani Tabora, limemfi kisha katika Mahakama ya Hakimu Mkazi Wilaya ya Igunga mfamasia, Francis Mlesa33 wa Hospitali ya Wilaya ya Igunga, kwa tuhuma ya wizi wa dawa za wagonjwa za kufubaza virusi vya UkimwiARVs.Awali, Mwendesha Mashitaka wa Polisi Wilaya ya Igunga, Joseph Mwambwalu aliiambia mahakama mbele ya Hakimu wa Wilaya ya Igunga, Edda Kahindi kuwa mshitakiwa anakabiliwa na shitaka moja la wizi.Alisema Desemba 24 mwaka jana majira ya saa 1:30 usiku katika Hospitali ya Wilaya ya Igunga, Mlesa akiwa mwajiriwa wa Halmashauri ya Wilaya ya Igunga anadaiwa kuiba chupa 30 za vidonge vya ARVs, zote zikiwa na thamani ya 211,600.Kwamba mshitakiwa akitambua ni mtumishi wa umma, alitenda kosa hilo kinyume na Kifungu 270 cha Kanuni ya Adhabu Sura ya 16 Mapitio ya 2002, inayozuia kutenda makosa kama hayo. Baada ya mshitakiwa kusomewa shitaka hilo, alikana kutenda kosa hilo. Kesi yake iliahirishwa hadi Januari 31 mwaka huu. Mshitakiwa yuko nje kwa dhamana ya Sh 300,000.  <topic>: KITAIFA 